Under den tyske bondekrigen ble byen okkupert i 1525, men okkupantene ble drevet ut igjen av hertug Anton av Lorraine. Den ble utsatt for store ødeleggelser under tredveårskrigen, men bispesetet Château des Rohan, som da ble ødelagt ble gjenoppbygget. I 1852 ble dette konvertert av Napoleon III av Frankrike til en resident for enkene etter mottakerne av ridderordenen av Æreslegionen. Anlegget er idag et ungdomsherberge og et kulturhus med en sal på 500 tilskuerplasser for teater og konserter.